Diari Oficial de la Generalitat Valenciana


Sumari del DOGV 3611, del 25-10-1999 (1999/8952)

Informació pública del programa d'actuació integrada del polígon D-2 del pla parcial de Platges d'Almardà, comprensiu del projecte d'urbanització.
--------------------------------------------------------------------------------------------------------------------------------------------------

### Dades del document

Número de DOGV
:   3611

Data del DOGV
:   25-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8952


Organisme emissor
:   Ajuntament de Sagunt

Tipus de document
:   Anunci

Informació pública del programa d'actuació integrada del polígon D-2 del pla parcial de Platges d'Almardà, comprensiu del projecte d'urbanització. [1999/F8952]
  
En data 23 de febrer de 1999 es va adoptar la següent resolució d'Alcaldia:
  
«Vist que el Ple de la corporació municipal, en la sessió ordinària del dia 24 de setembre de 1998, va desistir de desenvolupar la unitat d'execució número D-2 (polígon D-2) del pla parcial de Platges d'Almardà, d'acord amb la legislació anterior, i en conseqüència el desenvolupament conforme a la Llei Reguladora de l'Activitat Urbanística de la Generalitat Valenciana.
  
Vist que el projecte de reparcel·lació va ser aprovat pel Ple de la corporació municipal en data 31 de juliol de 1999, i inscrit en el Registre de la Propietat de Sagunt.
  
Vist que el senyor Miguel Aranda Raga, en representació de la mercantil Construcciones y Promociones Arba, SL, la senyora Marta Salazar Garteizgogeascoa, en representació de la mercantil Residencial Noventa, SL, i el senyor Tomás Alabau Castellar, en nom propi, solidàriament, presenten en data 22 de juliol de 1998, i registre d'entrada 8.737, un programa d'actuació integrada (alternativa tècnica) i fan seu el projecte d'urbanització del polígon D-2 redactat per l'arquitecte Manuel Torres Requena, que li va ser encarregat per l'ajuntament mitjançant acord de la Comissió de Govern de data 9 de gener de 1991.
  
Vist que el programa considera el pagament de les obres d'urbanització a través de quota d'urbanització, atés que el projecte de reparcel·lació està aprovat i escripturat.
  
Vist que els serveis tècnics municipals del departament de Projecte i Obres han emés informe en data 10 de novembre de 1998 sobre el projecte presentat en data 3 de novembre de 1998, en el sentit següent:
  
Abans de l'inici dels treballs s'haurà d'incorporar a l'expedient un exemplar visat del projecte que ara es presenta. Aquest exemplar haurà d'incorporar l'estudi de seguretat i salut el contingut del qual s'haurà d'ajustar a l'article 5 del Reial Decret 1.627/1997, de 24 d'octubre, pel qual s'estableixen disposicions mínimes de seguretat i salut en les obres de construcció.
  
Vist que en data 12 de novembre de 1998 l'enginyer industrial emet informe sobre el projecte presentat en data 3 de novembre de 1998, favorablement. No obstant, anteriorment a l'inici de les obres, haurà de presentar-se un projecte visat, que continga les següents indicacions:
  
a) Haurà d'afegir-se una vàlvula de diàmetre 150 mm en el VDL, d'acord amb el croquis que s'adjuntava en l'anterior informe. Així mateix, en l'inici del ramal de diàmetre 100 mm que transcorre pel carrer perpendicular al carrer d'Algemesí, i dóna servei a les parcel·les 42 i 60, seria convenient instal·lar-hi una vàlvula.
  
b) En el plànol 2.2, «Detalls de pavimentació: tipus rases serveis», s'haurà de modificar el diàmetre de la canonada d'aigua: Æ100 mm, així com el de la xarxa de reg: Æ60 mm per Æ50 mm. D'altra banda, la canonada de reg no haurà de quedar situada en la mateixa vertical que la de l'aigua, sinó amb una separació horitzontal que permeta reparar la canonada d'aigua sense afectar la de reg.
  
c) L'hidrant connectat a la canonada de diàmetre 100 mm serà de 80 mm.
  
d) El comptador que s'ha d'utilitzar per a la xarxa de reg haurà de ser de classe C, de calibre adequat al cabal que haja de mesurar, i quedarà allotjat en una caseta. Disposarà almenys d'una vàlvula de comporta de tancament elàstic, en la connexió amb la xarxa d'abastiment d'aigua.
  
e) Hi ha un error en la descripció de la partida de canonada de fibrociment de diàmetre 200 mm, ja que s'hi indica un diàmetre de 150 mm. A més, el mesurament de la longitud d'aquesta canonada sobre el plànol de la xarxa d'abastiment dóna un valor d'uns 159 metres, en lloc dels 141,97 indicats en el pressupost.
  
f) S'hauria de revisar el mesurament de les arquetes de registre per a vàlvules.
  
g) El diàmetre de les connexions d'abastiment d'aigua ha d'estar d'acord amb les Normes Bàsiques per a les Instal·lacions Interiors de Subministrament d'Aigua (OM de 9 de desembre de 1975), i el de les connexions de clavegueram s'ajustarà a les Recomanacions sobre Connexions de Sanejament de l'Associació Espanyola d'Abastiment d'Aigua i Sanejament (AEAS).
  
h) Haurà de comprovar-se la cota de vessament a la séquia del Rei, aportant els perfils longitudinals de les conduccions que s'han d'instal·lar, així com l'emplaçament en planta dels punts de vessament, i es justificarà el diàmetre de les canonades.
  
i) Les connexions de sanejament hauran de ser de PVC i es recobriran amb 15 cm de formigó H-125.
  
j) En la descripció de la partida de canonada de formigó de diàmetre 40 cm hi ha un error, ja que s'indica un diàmetre de 30 cm.
  
k) Tenint en compte la profunditat a què quedarà situada la xarxa de clavegueram, així com el tipus de terreny, una part important de les rases necessitarà apuntalament, cosa per la qual haurà de pressupostar-se un apuntalament quallat, per a les rases que ho necessiten.
  
Vist que en data 13 de novembre de 1998, s'emet informe sobre el projecte presentat en data 3 de novembre de 1998, favorablement les partides de jardineria, reg i mobiliari urbà, del projecte pel Departament de Manteniment.
  
Vist que en data 25 de novembre de 1998, l'enginyer tècnic industrial emet informe sobre l'annex número 8, referent a les instal·lacions d'enllumenat públic al projecte tècnic d'urbanització del polígon D-2 del pla parcial de Platges d'Almardà, redactat pels enginyers tècnics industrials senyors Andrés Llopis i Francisco Ramón Civera, de data d'entrada 23 d'octubre de 1998, la solució proposada en principi es considera amb caràcter general acceptable donada la singularitat de la zona.
  
Vist que en data 15 de desembre de 1998, registre d'entrada 14.245, es presenta un escrit en el qual es manifesta que el projecte conté obres d'urbanització que s'han d'executar, que corresponen al polígon confrontant, però que són necessàries per a poder dotar les parcel·les pròpies de les necessàries condicions de solar, a l'efecte de facilitar la quantificació de les obres que s'han d'executar en l'actuació pròpia i en l'actuació connexa, així com de les corresponents repercussions d'honoraris tècnics, i s'adjunten els resultats del desdoblament del pressupost de contracta d'ambdues actuacions.
  
Vist que en data 21 de gener de 1999, registre d'entrada 594, es presenta un escrit què es manifesta que en relació amb les obres connexes del projecte d'urbanització destinades a dotar totes les parcel·les de les convenients condicions de solar, s'adjunten els documents corresponents al pressupost corresponent tan sols a l'avinguda de La Marjal, complementat amb un altre escrit de data 15 de febrer de 1999, número d'entrada 1.476, en què el tècnic redactor del projecte manifesta que les úniques obres que s'executen fora de l'àmbit de la unitat, com a obres connexes, són les de l'avinguda de La Marjal (unitat d'actuació D-1), i queden fora del projecte la resta de les obres connexes, les quals es recullen en plànols i pressupost que s'adjunta a l'escrit de data 21 de gener de 1999, qüestió aquesta última avalada en aquest sentit pel cap A de la Secció d'Urbanisme, atés que l'execució no és imprescindible per al desenvolupament del polígon, a més que no existeix disponibilitat dels terrenys sobre els quals es pretén actuar.
  
Vist que en data 10 de febrer de 1999 s'emet informe favorablement sobre el projecte d'urbanització per l'Oficina Tècnica de Planejament, i que el tècnic redactor haurà d'aportar el suport informàtic dels treballs topogràfics de la cartografia presentada als efectes de la futura acta d'alineacions i rasants.
  
Atés que el procediment s'inicia d'acord amb el que estableix l'article 45 de la Llei Reguladora de l'Activitat Urbanística de la Generalitat Valenciana, en concordança amb l'article 32 del mateix text legal.
  
Atés que l'article 46 de la Llei Reguladora de l'Activitat Urbanística regula la informació pública i simultània competència entre iniciatives dels programes d'actuació integrada, i estableix que a tots els efectes haurà d'anunciar-se mitjançant edicte publicat en un diari d'informació general editat a la Comunitat Valenciana i, posterior o simultàniament, en el Diari Oficial de la Generalitat Valenciana, amb l'advertència de la possibilitat de formular al·legacions, proposicions juridicoeconòmiques en competència i alternatives tècniques. No és preceptiva la notificació formal i individual als propietaris afectats, però abans de la publicació de l'edicte s'haurà de remetre avís amb el contingut al domicili fiscal dels qui consten en el cadastre com a titulars de drets afectats per l'actuació proposada.
  
Es podran presentar alternatives tècniques i al·legacions durant 20 dies, comptats des de l'última publicació de l'edicte.
  
Qualsevol persona interessada podrà comparéixer a l'Ajuntament de Sagunt i consultar la documentació que integra la proposta de programa, així com formular, si s'escau, al·legacions o alternatives tècniques dins del termini de 20 dies, comptats des de l'última publicació de l'edicte i en els termes que estableix el punt 4 d'aquest text legal.
  
D'altra banda es dóna a conéixer que, durant el període de cinc dies, comptats a partir del venciment del termini anterior, es podran presentar les propostes juridicoeconòmiques de les distintes alternatives tècniques que optaran a l'adjudicació del programa; si no és que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia del 2% del cost del programa, percentatge que s'estableix per analogia amb l'article 36 de la Llei de Contractes de les Administracions Públiques. En aquest cas, la pròrroga es farà constar en l'expedient i s'anunciarà al tauler d'anuncis de l'ajuntament; així mateix, es comunicarà als qui, per desconéixer-la, presenten pliques prematurament.
  
L'acte d'obertura de pliques es portarà a terme el dia següent hàbil a la conclusió del termini per a presentar-les. Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques. Els competidors, durant aquest període, es podran associar unint les seues proposicions.
  
A la vista de tot el que s'ha esmentat anteriorment, resolc:
  
Primer
  
Sotmetre al tràmit d'informació pública, en les condicions i terminis anteriorment exposats i simultània competència entre iniciatives, el programa d'actuació integrada del polígon D-2 del pla parcial de Platges d'Almardà, comprensiu del projecte d'urbanització redactat per l'arquitecte senyor Manuel Emilio Torres Requena, de data d'entrada en aquest ajuntament el 3 de novembre de 1998, complementat amb els escrits de dates 15 de desembre de 1998, 21 de gener de 1999 i 15 de febrer de 1999; així com els projectes elèctrics redactats pels enginyers tècnics industrials senyors Andrés Llopis Juesas i Francisco R. Civera Navarre, per al desenvolupament de la unitat d'actuació esmentada, i presentat de forma solidària pel senyor Miguel Aranda Raga, en representació de la mercantil Construcciones y Promociones Arba, SL, la senyora Marta Salazar Garteizgogeascoa, en representació de la mercantil Residencial Noventa, SL, i el senyor Tomás Alabau Castellar, en nom propi.
  
Segon
  
Notificar la present resolució als titulars registrals i cadastrals del polígon D-2 del pla parcial de Platges d'Almardà i titulars registrals i cadastrals del subpolígon D-1, confrontant, en estar afectats per l'actuació connexa que recull el projecte d'urbanització».
  
Cosa que es fa pública perquè se'n prenga coneixement general.